stanford-oval/wikipedia huggingface dataset:
TeamViewer

| TeamViewer |
| --- | --- |


Julkaisija:  Teamviewer AG
Kehityshistoria
Vakaa versio:  Windows 15.13.6
Tiedot
Ohjelmistotyyppi:  etäkäyttöohjelmisto
Alusta:  Windows MacOS Android iOS
Lisenssi:  omisteinen lisenssi
Aiheesta muualla
TeamViewer
TeamViewer on saksalaisen TeamViewer AG:n etäkäyttö-, etähallinta- ja etätukiohjelmisto, joka toimii useimmilla pöytäkone- ja mobiilialustoilla. Ohjelmistolla on versiot Windows, MacOS, Android ja iOS alustoilla.
Ominaisuudet

Ohjelman pääominaisuus on tietokoneiden etäkäyttö. Sitä voidaan käyttää myös yhteydenpitoon ja esitysten näyttämiseen.
Turvallisuus

TeamViewer-liikenne on suojattu käyttämällä RSA:n julkisen / yksityisen avaimen vaihtoa ja AES (256-bittinen) -istunnon salausta.
Yritys

TeamViewerin on kehittänyt Saksassa Göppingenissä pääkonttoria pitävä TeamViewer AG, joka on perustettu 2005. Yritys on pörssiyhtiö, joka on listattu Frankfurtin pörssissä.
The Album (täsmennyssivu)

The Album voi tarkoittaa ainakin seuraavia asioita:
The Album, ruotsalaisen ABBA-yhtyeen albumi (1977)
The Album, eteläkorealaisen Blackpink-yhtyeen albumi (2020)
The Album, englantilaisen Caravan-yhtyeen albumi (1980)
The Album, yhdysvaltalaisen Mantronix-yhtyeen albumi (1985)
The Album, brittiläisen laulajan Cliff Richardin albumi (1993)
The Album, trinidadilais-saksalaisen Haddawayn albumi (1993)
The Album, uusiseelantilaisen Hello Sailor -yhtyeen albumi (1994)
The Album, yhdysvaltalaisen The Firm -yhtyeen albumi (1997)
The Album, englantilaisen näyttelijä-laulajan Shane Richien albumi (1997)
The Album, yhdysvaltalaisen Terror Squad -yhtyeen albumi (1999)
The Album, saksalaisen Dj Shahin albumi (2000)
The Album, yhdysvaltalaisen Lil Rob -räppärin albumi (2003)
The Album, yhdysvaltalaisen The Federation -yhtyeen albumi (2004)
The Album, alankomaalaisen Jeckyll & Hyde -dueton albumi (2007)
The Album, saksalaisen laulajan Daniel Schuhmacherin albumi (2009)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Album”, voi hakea sivunnimihaulla, laajalla sivunnimihaulla tai tekstihaulla.
Sävel ja sanat

| Sävel ja sanat> Music and Lyrics |
| --- | --- |

Ohjaaja:  Marc Lawrence
Käsikirjoittaja:  Marc Lawrence
Tuottaja:   Liz Glotzer  Martin Shafer 
Säveltäjä:  Adam Schlesinger
Kuvaaja:  Xavier Pérez Grobet
Leikkaaja:  Susan E. Morse
Pääosat:   Hugh Grant  Drew Barrymore 
Valmistustiedot
Valmistusmaa:  Yhdysvallat
Tuotantoyhtiö:   Castle Rock Entertainment  Flower Films  Village Roadshow Pictures 
Levittäjä:  InterCom Netflix
Ensi-ilta:   9. helmikuuta 2007 (Britannia)  23. maaliskuuta 2007 (Suomi) 
Kesto:  96 min
Alkuperäiskieli:  englanti
Tuotto:  145 896 422 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Sävel ja sanat (Music and Lyrics) on romanttinen komedia, jonka pääosissa näyttelevät Hugh Grant ja Drew Barrymore. Elokuvan ideana on, että 80-luvun ei suosittua pop-tähteä pyydetään tekemään romanttinen laulu uudelle teinilaulajalle. Hän tajuaa, että jos hän haluaa tehdä romanttisen laulun, hänen täytyy itse rakastua.
Särkijärvi (Muonio)

Olostunturi Särkijärveltä katsottuna
Särkijärvi on noin 300 asukkaan kylä ja saman niminen järvi Muonion kunnassa. Kylä sijaitsee noin 12 kilometrin päässä Muonion kirkonkylältä Kittilään päin, kantatie 79:n varressa. Särkijärven kylään kuuluvat myös Torassiepin ja Kutunivan sekä Keimiöniemen kyläalueet. Särkijärveltä voi ihailla yhtä Suomen kansallismaisemista, josta on tehty myös postimerkki (Europa: Maisema Pohjois-Suomessa) vuonna 1977. Maisema avautuu kantatieltä ja siinä näkyy Pallastunturit Särkijärven taustalla. Särkijärvi on muutoinkin edullisessa asemassa maisemiensa puolesta. Pohjoisessa ja idässä näkyvät Pallastuntureiden ohella Keimiötunturi, luoteessa Olostunturi ja etelässä Särkitunturi.
Särkijärvellä toimi pitkään Rajavartiolaitoksen toimipiste. Nykyisin alue toimii asuinalueena ja talvisin alueella on autojen testausta arktisissa olosuhteissa.
Aiheesta muualla

Muonio.fi (Arkistoitu – Internet Archive)
Muonio
| --- | --- |
Kylät ja alueet:  Kangosjärvi · Kerässieppi · Kihlanki · Kirkonkylä · Kotimaa · Kätkäsuvanto · Liepimä · Särkijärvi · Ylimuonio · Muonion järvialue
Nähtävyydet:  Keimiöniemen kalapirtit · Kirkko · Pakasaivo · Pallas-Yllästunturin kansallispuisto · Äkäsmylly · Äkäsaivo
Tunturit ja vesistöt:  Jerisjärvi · Muonionjoki · Olostunturi · Pallastunturi
Ted Knight

Ted Knight (1972)
Tadeusz Wladyslaw Konopka, taiteilijanimeltään Ted Knight (7. joulukuuta 1923 – 26. elokuuta 1986) oli yhdysvaltalainen näyttelijä. Hän syntyi amerikanpuolalaiseen perheeseen Connecticutissa ja kuoli 62-vuotiaana paksusuolen syöpään Kaliforniassa. Hän oli palkittu toisen maailmansodan veteraani.
Knightilla oli vaimonsa Dorothyn kanssa kolme lasta.
Ura

The Mary Tyler Moore Show'sta tunnetuksi tulleella Knightilla on tähti Hollywood Walk of Famella. Hänellä oli pieni rooli Hitchcockin Psykossa (1960), ja hän ääninäytteli Star Trek -animaatiosarjassa 1973. Knightin pitkään näyttelijänuraan mahtui osallistuminen monien eri tv-sarjojen jaksoihin - The Mary Tyler Moore Show'n 165 jakson jälkeen pisimpiä 129 jaksossa Too Close for Comfort-tv-sarjassa, 17-jaksossa The Batman/Superman Hour tv-animaatio-sarjassa (jossa mm. komissaario Gordon-äänirooli)- ja kuusi jaksoa Lemmenlaiva tv-sarjassa. Hänellä oli myös oma tv-sarjansa The Ted Knight Show vuonna 1978, jota kuitenkin esitettiin vain 6 jakson ajan.
Hänen viimeinen elokuvaroolinsa oli vuonna 1980 Bill Murrayn tähdittämässä Latvasta laho-elokuvassa.
Aiheesta muualla

Ted Knight Internet Movie Databasessa. (englanniksi)
Tervajärvi (Karjala)

| Tervajärvi |
| --- | --- |
 Tervajärvi
 Koordinaatit: 61°23′00″N, 30°01′59″E 
Valtio:  Venäjä
Tasavalta:  Karjalan tasavalta
Piiri:  Lahdenpohjan piiri
Kunnallishallintoalue:  Kurkijoki
Hallinto:  
 – Asutustyyppi:  kylä
Aikavyöhyke:  UTC+3 (MSK)
Postinumero:  186734
Infobox OKVirheellinen NIMI-arvo: 
Tervajärvi (ven. Терваярви) on kylä Kurkijoen kunnallishallintoalueella Lahdenpohjan piirissä Karjalan tasavallassa Venäjällä. Tervajärvi sijaitsee Suomen Neuvostoliitolle luovuttamalla alueella.
Suomelle kuuluessaan Tervajärvi oli osa Lumivaaran kuntaa. Se sijaitsi kunnan eteläosassa Kurkijoen vastaisella rajalla. Sen naapurikyliä olivat Lumivaaran alueella Huhtervu ja Kesvalahti.
Tapani Mikkonen (kuvataiteilija)

Tapani Mikkonen (26. joulukuuta 1952 Joensuu – 10. syyskuuta 2014 Espoo) oli suomalainen taidegraafikko. Häntä pidetään suomalaisen taidegrafiikan uudistajana, joka toi siihen monumentaalisuutta ja maalauksellisuutta.
Mikkonen opiskeli vuosien 1973 ja 1979 välillä ensin Oriveden opiston kuvataidelinjalla, sitten Lahden Taidekoulussa ja Taideteollisessa korkeakoulussa.
Mikkosen teokset liikkuvat abstraktin ja esittävän taiteen rajamailla niin, että oikukkaasti piirrettyjen viivakimppujen verkostoista nousee esiin tunnistettava eläin- tai ihmishahmo tai ruukku, yksi taiteilijan toistuvista teemoista.
Mikkonen sai kuvataiteen valtionpalkinnon 2003.
Julkisia teoksia

1981: Suuri tuuli, Helsingin yliopiston Ruskeasuon laitokset
1984: Interrgnum I-V: Ars longa, vita brevis, Suomen suurlähetystö, Wien
1990: Syksy, Mikaeli-talo, Mikkeli
1990: Puu, Keravan parantola
1990: Muistiinpanoja, Lahden kaupunginkirjasto
1997: Meren äänet, Hotelli Majvik, Kirkkonummi
1997: Meren äänet II, Valtioneuvosto, Helsinki,
1997: Maan tuuli, Ravintola Eliel, Helsinki
2001: Vuosituhannen muistiinpanot, Skanskan pääkonttori, Helsinki
2002: Hämärän valo, Suomen suurlähetystö, Tukholma
2004: Metsän reunalla, Helsingin lyhytaikaiskoti ja työpaja Lyhty ry
Sävastin piiri

| Sävastin piiri |
| --- | --- |
 Mariakyrkan
 fiSävastin piiri 
 65°45′40″N, 21°44′49″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Bodenin kunta
Piirikoodi:  325009
Väestö
Väkiluku (2022):  3 711 
Sävastin piiri (ruots. Sävasts distrikt) sijaitsee Bodenin kunnassa Ruotsissa. Sen väkiluku on 3 711  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Bodenin kunnan piirit
Tapani Mustonen

Tapani Mustonen (s. 1961 Turku) on suomalainen arkkitehti (SAFA).
Mustonen on kotoisin Karhulasta. Hän on valmistunut Tampereen teknillisestä korkeakoulusta vuonna 1993. Hän on perehtynyt Alvar Aallon arkkitehtuuriin ja suunnittelee paljon korjaustöitä. Hän toimi pääsuunnittelijana Viipurin kirjaston korjauksessa.
Tapani Mustonen on saanut vuonna 2014 arkkitehtuurin valtionpalkinnon.
Arkkitehti Tapani Mustonen on perustanut Arkkitehdit Mustonen Oy:n, arkkitehtitoimiston osakkaina ovat arkkitehdit Tapani Mustonen, Olli Helasvuo, Tuulikki Tanskanen ja Niina Svartström. Toimiston vahvuus on 10 henkeä, 9 arkkitehtia ja filosofian maisteri. Toimiston erikoisalaa on rakennusperinnön vaaliminen, restaurointi-, korjaus- ja muutossuunnittelu. Arkkitehdit Mustonen on laatinut laajan kirjon arvokohteiden  rakennushistoriaselvityksiä, alueselvityksiä sekä asiantuntijalausuntoja rakennushistorian alalta.
Toimiston restaurointitöitä

Viipurin kirjasto
Ravintola Savoy
Hvitträsk
Villa Skeppet
Valtiontalo, Jyväskylä
Töölön kirjasto
Villa Aalto, Riihitie 2, Alvar Aallon kotitalo
Villa Tammekann
Seinäjoen Aaltokirjasto
Lozzi ja Lyhty, Jyväskylän yliopisto
Otaniemen Saha
Ahvenanmaan merenkulkumuseo, Maarianhamina, laajennus ja vanhan osan korjaus yhdessä Vuorinen & Kangas arkkitehtien kanssa
Teräväinen

Teräväinen voi tarkoittaa seuraavia:
Teräväinen, lampi Padasjoella
Eero Teräväinen (s. 1999), suomalainen jääkiekkoilija
Kari Teräväinen (s. 1965), suomalainen jääkiekkoilija
Teuvo Teräväinen (s. 1994), suomalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Teräväinen”, voi hakea sivunnimihaulla, laajalla sivunnimihaulla tai tekstihaulla.
The Leaf

| The Leaf> Tiedot |
| --- | --- |
Sijainti:  Reem Island C6-C9, Abu Dhabi, Yhdistyneet arabiemiraatit
Rakennettu:  2011–2015
Käyttötarkoitus:  asuin- ja toimistorakennus
Tila:  valmis
Yritykset
Arkkitehti:  East China Architectural Design & Research Institute
Tekniset tiedot
Kerroksia:  57
Korkeus
Kattokorkeus:  227,9 m
Lisää rakennusartikkeleitaArkkitehtuurin teemasivulla
The Leaf on Abu Dhabissa Yhdistyneissä arabiemiraateissa sijaitseva 228 metriä korkea pilvenpiirtäjä, jossa on asuin- ja toimistotiloja. Torni rakennettiin vuosina 2011–2015, ja siinä on 57 kerrosta. Rakennuksen runko on valmistettu betonista. Rakennuksen suunnitteli arkkitehtitoimisto East China Architectural Design & Research Institute.
Talviuniversiadit 2013

FISU:n tunnus
Talviuniversiadit 2013, järjestyksessään 26. talviuniversiadit, järjestettiin Trenton maakunnassa, Italiassa 11.–21. joulukuuta 2013. Kisoissa oli mukana 1 725 opiskelijaurheilijaa 51 eri maasta. Universiadeissa oli 79 urheilutapahtumaa 12 eri lajista. Kisojen mitalitaulukon voitti Venäjä 50 mitalillaan ennen Etelä-Koreaa (24 mitalia) ja Puolaa (23).
Lajit

Uusia lajeja kisoihin tuli kaksi, freestylehiihto ja pikaluistelu. Kisoissa käytiin 79 eri urheilutapahtumaa 12 eri lajissa. Suluissa tapahtumien määrä lajikohtaisesti.
Lajit > Lista lajeista

alppihiihto (10)
ampumahiihto (9)
maastohiihto (11)
curling (2)
taitoluistelu (4)
freestylehiihto (4)
jääkiekko (2)
kaukalopikaluistelu (8)
mäkihyppy (5)
lumilautailu (8)
pikaluistelu (12)
Suomen menestys

Suomi osallistui universiadeihin 34-henkisellä joukkueella. Joukkue sijoittui mitalitaulukossa yhdeksännelle sijalle kahdeksalla mitalilla, joista kolme oli kultaista, kaksi hopeista ja kolme pronssista. Kultaa Suomelle ottivat Joonas Räsänen miesten pujottelusta, Kalle Leinonen miesten hiihtoslopestylestä ja Sami Niemi miesten normaalimäestä.
Suomen menestys > Mitalistit

Kultaa: Joonas Räsänen, miesten pujottelu: Kalle Leinonen, miesten slopestyle: Sami Niemi, miesten normaalimäki
Hopeaa: Sami Niemi, miesten suurmäki: Sami Niemi ja Julia Kykkänen, mäkihypyn sekajoukkuekilpailu
Pronssia: Jari Huhta, Perttu Hyvärinen, Heikki Korpela, Juha-Matti Mikkolainen, miesten 4×10 hiihto: Heikki Korpela, miesten sprinttihiihto (p): Marjaana Pitkänen, naisten yhdistelmähiihto
Käännös suomeksi
Sävelhurmaa

| Sävelhurmaa Arvi Tikkala |
| --- | --- | --- |

Kokoelmalevyn tiedot
 Julkaistu: 2010
 Formaatti: CD
 Tyylilaji: iskelmä
 Kesto: 77.51
 Levy-yhtiö: Salix
Arvi Tikkalan muut julkaisut
| Juhlalevy 2006 | Sävelhurmaa 2010 | Arvi Tikkala 1936–1939 2015 |
Sävelhurmaa on suomalaisen Arvi Tikkalan albumi vuodelta 2010.
Kappaleet

Bulu bulu bulu – 3.00
Puszta – 2.35
Perämies manner – 2.33
Sävelhurmaa – 3.06
Komia Jussi – 2.51
Ville Pekka Janhunen – 2.40
Anja – 2.50
Margaretha – 3.04
Tuli suvi tuli sunnuntai – 3.00
Juhannuspolkka – 1.55
Soit saksofoni – 2.44
On vuoro jokaisen – 3.00
En viihdy maissa – 3.03
Elokuun valssi – 2.17
Kahta en unhoita – 2.45
Päivätöiden jälkeen – 2.20
Sinivuokko – 3.07
Piunatut huulet – 3.10
Vieras tyttö – 2.34
Kuulkaas neiti älkääs menkö – 2.34
Ei kukaan muu – 3.17
Milloin luottaa voin sinuun – 2.42
Pirtissä pienessä – 3.00
Lirusilmä Liisa Liperistä – 2.44
Missä yösi vietitkään – 2.34
Lieneekö lempi synti – 2.30
Juhannusvalssi – 3.02
Purjehtijan valssi – 2.51
Theseus (tietokanta)

Theseus (www.theseus.fi) on Suomen ammattikorkeakoulujen opinnäytetöitä ja julkaisuja tallentava kokotekstitietokanta. Palvelusta vastaa ammattikorkeakoulujen rehtorineuvosto Arene ry. Theseuksen ylläpitäjä on ammattikorkeakoulujen kirjastoyhteistyökonsortio AMKIT.
Opetusministeriön vuonna 2004 asettama avoimen tieteellisen julkaisutoiminnan työryhmä suositti korkeakoulujen avointen julkaisuarkistojen käyttöönottoa.  Opinnäytetöiden tiivistelmien julkaisemisen ajatus tuotiin esiin myös Opinnäytetyön laadun tekijät ammattikorkeakoulussa -suosituksessa 2006.
Theseuksen kehittäminen aloitettiin vuonna 2008, pilottiversio valmistui 2008 ja tuotannollisessa käytössä järjestelmä on ollut vuodesta 2010 lähtien. Palvelu toimii Kansalliskirjaston Julkaisuarkistopalvelussa DSpace-tietokantaohjelmistolla. Vuonna 2023 palvelussa oli yli 250 000 opinnäytetyötä ja julkaisua, joiden vuotuinen latauskertojen määrä oli yhteensä noin 22 miljoonaa.
Aiheesta muualla

https://www.theseus.fi/
Jimsonweed

Jimsonweed on vokalisti Suho Superstarin perustama helsinkiläinen rockyhtye, joka vaikutti vuosina 1994–2003 ja aktivoitui uudelleen 2016. Yhtyeen eri kokoonpanoissa soitti useita tunnettuja rockmuusikoita. Jimsonweedin musiikki oli aggressiivista ja polveilevaa ja se oli arvostettu erityisesti pääkaupunkiseudun rockpiireissä. Tyylillisesti yhtyeen musiikkia on kuvailtu psykedeeliseksi stoner-metalliksi.
Jimsonweedin ensimmäinen pitkäsoitto Invisible Plan ilmestyi vuonna 1996. Seuraavana vuonna äänitettiin albumikokonaisuus Ad Astra, mutta se jäi julkaisematta. Samoin kävi vuonna 2002 äänitetylle Ghost Of Koplille. Jälkimmäinen kuitenkin näki päivänvalon lokakuussa 2016, kun Svart Records julkaisi levystä tehdyn uuden miksauksen vinyylipainoksena.
Erittäin itsetietoisena esiintyjänä tunnettu Suho Superstar on toiminut myöhemmin myös tuottajana.
Jimsonweedin musiikkia kuullaan Olli Saarelan ohjaamassa elokuvassa Bad Luck Love vuodelta 2000.
Jäsenet

Suho Superstar – laulu (1994–2003)
Marco Kämäräinen – kitara (1994–1999)
Kinde (Kimmo Leskinen) – rummut (1994–2000)
Nicke Mikander – basso (1994-1995)
Aki Mäki-Kuhna – basso (1996), kitara (1999)
Marco Hietala – basso (1996-1997)
Kimmo Aroluoma – basso (1997-2000)
Sami Yli-Sirniö – kitara (2000-2003)
Janne Parviainen – rummut (2000-2003)
Ville Pelkonen – basso (2000-2003)
Julkaisut > Albumit

Invisible Plan (Zen Garden, 1996)
Ghosts Of Kopli (Svart Records, 2016. Äänitetty 2002.)
Julkaisut > Singlet ja EP:t

Jimsonweed (Zen Garden, 1995)
Hippies From Hell (EP) (Heart, Trust & Respect, 1999)
Julkaisut > Kokoelmat

Reindeer Rock '96: A Compilation of Finnish Rock ( 12. Bride: promoporo96, 1996)
Unerhört! Die Besten Bands Ohne Deal! ( 5. Bride: RockHard Unerhört! – 1, 1998)
Suomi Finland Perkele compilation - How to understand Finland!? : First lesson ( 9. Cleaning Illusions: Heart, Trust & Respect H.T.R.1315-2, 1998)
Metalliliitto 2 ( 13. Crashing Towers (THC-edit): Spinefarm Records [Universal] SPI52CD, 1998)
Milleniumliitto ( 2CD - 13. Dark Sun: Spinefarm Records SPI93CD, 1999)
Original Soundtrack: Bad Luck Love CD ( 15. Dark Sun: Spinefarm Records BLI01, 2000)
Julkaisut > Toistaiseksi julkaisemattomat äänitykset

Ad Astra (1997)
Lenin Karma Total Sound -sessions (1998)
nimetön (2000)
Aiheesta muualla

Kimmo Aroluoma: Jimsonweed osat 1-3, Backstage-blogi
Terävälä

Terävälä oli kylä entisessä Viipurin maalaiskunnassa Suomen Neuvostoliitolle luovuttamalla alueella. Nykyisin kylässä ei ole asutusta. Terävälä sijaitsi Viipurista pohjoiseen vievän valtatie 14 varrella maalaiskunnan pohjoisosassa ja oli kunnan toiseksi pohjoisin kylä. Terävälä rajoittui luoteessa Nuijamaan kunnan Pihkalanjärven kylään. Viipurin maalaiskunnan alueella naapurikyliä olivat Pihkala, Kilpeenjoki ja Sydänmaa.
Vuonna 1937 kylässä oli 121 asukasta. Väestö sai elantonsa pääasiassa maataloudesta. Vuonna 1937 Terävälän kylässä oli 684 ha metsää, 279 ha peltoa ja 13 ha niittyä. Nuijamaan ja Viipurin maalaiskunnan rajalla sijainnut Pihkalanjärvi kuivattiin vuonna 1927, jonka myötä syntyneistä uusista pelloista saivat myös teräväläläiset maanviljelijät osansa. Karjataloutta edisti Terävälän tarkkailuyhdistys. Terävälässä toimi myös maidonmyyntiosuuskunta, jonka maito vietiin Viipuriin Valiolle. Kylässä toimi myös Pihkala–Terävälän marttayhdistys, joka oli perustettu vuonna 1924. Terävälässä ei ollut omaa kansakoulua, vaan kylä kuului Pihkalan koulupiiriin.
Historia

Talvisodassa taistelut eivät ulottuneet Viipurin maalaiskunnan pohjoisosaan asti, mutta Moskovan rauhansopimuksen perusteella myös Terävälä oli luovutettava Neuvostoliitolle. Terävälän väestö oli evakuoitu jo sodan aikana Keski-Suomeen. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.
Team Aguri

| Team Aguri |
| --- | --- |
Koko nimi:  Team Aguri Formula E Team
Päämaja:   Tokio, Japani
Tallipäällikkö:   Mark Preston
Tekninen johtaja:   Peter McCool
Runko:  Spark-Renault SRT 01E
Moottori:  Renault
Renkaat:  M Michelin
Nykyiset sarjat:  Formula E
Ensimmäinen kilpailu:  Kiinan ePrix 2014
Kilpailuja:  21
Tuloksia
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  1
Paalupaikkoja:  0
Nopeimpia kierroksia:  1
Team Aguri (virallisellä nimellä Team Aguri Formula E Team, aiemmin nimellä Amlin Aguri) on entinen brittiläis-japanilainen Formula E -talli, joka kilpaili sarjassa ensimmäistä kertaa sarjan debyyttikaudella 2014–2015. Kaudella 2015-2016 tallin kuljettajina toimivat António Félix da Costa ja Nathanaël Berthon. Talli lopetti kauden 2015–2016 jälkeen ja tallin pohjalta perustettiin Techeetah -talli.
Historia > Kausi 2014-15

Ennen kautta Amlin Aguri -nimellä toimineen tallin kuljettajiksi ilmoitettiin António Félix da Costa ja Katherine Legge. Ensimmäisessä kilpailussa Kiinassa Félix da Costan tilalla ajoi entinen japanilainen F1-kuljettaja Takuma Satō, sillä Félix da Costa oli kilpailemassa DTM-sarjassa. Malesiassa Félix da Costa teki Formula E -debyyttinsä. Uruguayssa Salvador Durán korvasi Leggen ja jatkoi tallissa loppukauden. Argentiinassa ajetussa osakilpailussa Félix da Costa otti tallin ensimmäisen osakilpailuvoiton. Kauden päättäneessä Lontoon osakilpailussa DTM-kilpailun vuoksi estyneen Félix da Costan korvasi toinen entinen japanilainen F1-kuljettaja Sakon Yamamoto.
Kauden aikana talli keräsi 66 pistettä ja sijoittui tallien mestaruussarjassa seitsemänneksi.
Historia > Kausi 2015-2016

Kaudeksi 2015–16 talli vaihtoi nimensä Team Aguriksi nimisponsori Amlinin jätettyä tallin. Toisesta kaudesta lähtien tallien olisi mahdollistä hyödyntää omia innovaatioitaan auton voimansiirrossa, mutta Team Aguri päätti jatkaa ensimmäisellä kaudella kaikkien tallien käyttämällä autolla.
Félix da Costa jatkaa tallin kuljettajana myös toisella kaudella. Tallikaverikseen hän sai ranskalaisen Nathanaël Berthonin. Berthon ajoi kuitenkin vain kolme kilpailua kunnes Salvador Durán teki paluun tallin kilpakuljettajaksi ja korvasi Berthonin.
Tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Vuosi | Runko | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Spark-Renault SRT 01E | M |  |  |  |  |  |  |  |  |  |  |  |  |  |  |
| 2014–15 | Spark-Renault SRT 01E | M |  | BEI  | PUT  | PDE  | BNA  | MIA  | LBH  | MON  | BER  | MOS  | LON  | LON  | 66 | 7. |
| 2014–15 | Spark-Renault SRT 01E | M |  Takuma Satō | Kesk. |  |  |  |  |  |  |  |  |  |  | 66 | 7. |
| 2014–15 | Spark-Renault SRT 01E | M |  Katherine Legge | 15 | 16 |  |  |  |  |  |  |  |  |  | 66 | 7. |
| 2014–15 | Spark-Renault SRT 01E | M |  António Félix da Costa |  | 8 | Kesk. | 1 | 6 | 7 | 9 | 11 | 7 |  |  | 66 | 7. |
| 2014–15 | Spark-Renault SRT 01E | M |  Salvador Durán |  |  | Kesk. | DSQ | 10 | Kesk. | Kesk. | 16 | 6 | 17 | 8 | 66 | 7. |
| 2014–15 | Spark-Renault SRT 01E | M |  Sakon Yamamoto |  |  |  |  |  |  |  |  |  | Kesk. | Kesk. | 66 | 7. |
| 2015–16 | Spark-Renault SRT 01E | M |  |  |  |  |  |  |  |  |  |  |  |  |  |  |
| 2015–16 | Spark-Renault SRT 01E | M |  | BEI  | PUT  | PDE  | BNA  | MEX  | LBH  | PAR  | BER  | LON  | LON  |  | 32 | 8. |
| 2015–16 | Spark-Renault SRT 01E | M |  António Félix da Costa | Kesk. | 6 | 6 | Kesk. | Kesk. | Kesk. | 8 |  | 6 | 11 |  | 32 | 8. |
| 2015–16 | Spark-Renault SRT 01E | M |  Nathanaël Berthon | 8 | 15 | 14 |  |  |  |  |  |  |  |  | 32 | 8. |
| 2015–16 | Spark-Renault SRT 01E | M |  Salvador Durán |  |  |  | Kesk. | 15 | 14 |  |  |  |  |  | 32 | 8. |
| 2015–16 | Spark-Renault SRT 01E | M |  Qinghua Ma |  |  |  |  |  |  | Kesk. | 14 | 11 | 12 |  | 32 | 8. |
| 2015–16 | Spark-Renault SRT 01E | M |  Rene Rast |  |  |  |  |  |  |  | Kesk. |  |  |  | 32 | 8. |
Aiheesta muualla

http://www.amlin-aguri.com/index.php
Félix da Costa Amlin Agurin ratissa Berliinissä 2015.
Jan Baptist van Helmont

Jan Baptist van Helmont.
Jan Baptist Helmont, muistomerkki, Bryssel.
Jan Baptist van Helmont (12. tammikuuta 1579 Bryssel – 30. joulukuuta 1644 Vilvorde)  oli uuden ajan alussa vaikuttanut flaamilainen kemisti, fysiologi ja lääkäri. Van Helmont tunnetaan myös nimillä Jean-Baptiste van Helmont, Johannes Baptista van Helmont, Johann Baptista von Helmont ja Joan Baptista van Helmont. Van Helmontia pidetään kaasujen kemian tutkimuksen pioneerina, ja hän myös toi kaasua tarkoittavan sanan gas tieteen käyttöön. Hän edisti myös alkemian kehittymistä nykyaikaisemman kemian suuntaan.